 Markii uu magaalada Berbera ku negaaday, waxa uu soo bandhigay dadkana ugu yeedhay dariiqadii Saalixiyada, lama sheegin in sayidku wixii intaa ka horreeyey dariiqo ka tirsanaa Waxa se gaashaanka u daruuray culimadii dariiqada qaadiriyada ee dhulka uga soo horreysay, doodo badan baa la galay, magaaladiina buuq diineed baa ka aloosmay, dadka qaar waxa ay ku doodayaan Sayidku markii uu taageero u waayey dariiqadiisa ayuu Berbera isaga tegay, Halka qolyo kalena soo tebiyaan in uu magaalada ka bilaabay olole gumaysi diid ah, waxaana la sheegaa sheekooyin aan sugnaantooda la hubin oo ay ka mid tahay in sayidku arkay nin baadari ah, dabadeed inta uu ul ku dhuftay yidhi: Ilaahow maanta intaasaan jihaad karaa. 